
Dobila sam sliku sa citatom da je gledanje u majku ibadet, pa me interesuje da li je to ispravno?


* 
* 
* 
* 
* 
* 
* 

 
Da li je gledanje u majku ibadet?

Nema u Kur’anu ajet niti u vjerodostojnom Sunnetu ***[hadis](https://pitajucene.com/search/Hadis/questions/ "Pretraži pitanja o hadisima")*** koji bi potvrdio da je gledanje u roditelje ibadet. Istina je da su neki prethodnici takvo nešto rekli na osnovu svog analognog zaključka bez prihvatljivog dokaza. Prenosi se nekoliko hadisa na ovu temu, ali su ili lažni ili izmišljeni, a neki sa najboljom ocjenom daif – slabi. Poput:  

“Nema nikoga da gleda roditelje milosnim pogledom a da mu Allah neće upisati nagradu primljenog hadža.” Hadis je izmišljen.  

“Gledanje u tri stvari je ibadet: gledanje u roditelje, gledanje u ***[mushaf](https://pitajucene.com/search/mushaf/questions/ "Pretraži pitanja o Mushafu")*** i gledanje u more.” Hadis je izmišljen.  

Tako da sa sigurnošću možemo reći da gledanje u roditelje nije ibadet.  

Treba biti oprezan kada preuzimamo sa interneta propise, citate i predaje, jer možemo prenijeti laž na Poslanika, sallallahu alejhi ve sellem, za kojom će se ljudi povesti a da i ne znamo. ***[Ulema](https://pitajucene.com/search/ulem/questions/ "Pretraži pitanja o ulemi")*** se potrudila da nam da ocjenu ***[predaja](https://pitajucene.com/search/predaj/questions/ "Pretraži pitanja o predajama")*** i time olakšala našu vjeru, pa zašto da onda svjesno radimo suprotno.


Prof. ***[Abdullah Mujić](https://pitajucene.com/search/Abdullah+Muji%C4%87/answers/ "Pretraži odgovore od prof. Abdullah Mujić")***


Preuzeto sa zvaničnog facebook profila: <https://www.facebook.com/permalink.php?story_fbid=3520965071289124&id=1169169609802027>


